মানবতাবিরোধী অপরাধের অভিযোগে আটক জামায়াতে ইসলামীর সহকারী সেক্রেটারি জেনারেল আব্দুল কাদের মোল্লাকে সেফহোমে জিজ্ঞাসাবাদ করা হচ্ছে। সকাল ১০টা থেকে বিকেল ৫টা পর্যন্ত তাকে একাত্তরের মুক্তিযুদ্ধ চলাকালে সংঘঠিত মানবতাবিরোধী বিভিন্ন অপরাধ ও তার সঙ্গে সম্পৃক্ততার দিকগুলো নিয়ে জিজ্ঞাসাবাদ চলবে। আন্তর্জাতিক অপরাধ ট্রাইব্যুনালের তদন্ত কর্মককর্তারা এ জিজ্ঞাসাবাদ পরিচালনা করছেন।এর আগে জামায়াতের অপর চার শীর্ষ নেতা মতিউর রহমান নিজামী, আলী আহসান মুহাম্মদ মুজাহিদ,  দেলাওয়ার হোসাইন সাঈদী, মোহাম্মদ কামারুজ্জামান ও বিএনপির স্থায়ী কমিটির সদস্য সালাউদ্দিন কাদের চৌধুরীকে সেফহোমে জিজ্ঞাসাবাদ করা হয়।ট্রাইব্যুনালের নির্দেশ অনুযায়ী জিজ্ঞাসাবাদের সময় আসামি পরে একজন আইনজীবী এবং একজন কারা চিকিৎসক জিজ্ঞাসাবাদের জন্য নির্ধারিত করে পাশের কে থাকতে পারবেন।ট্রাইব্যুনাল গত ১ জুন কাদের মোল্লাকে সেফহোমে একদিন জিজ্ঞাসাবাদের জন্য অনুমতি দেন।২০১০ সালের ১৩ জুলাই একাত্তরে গণহত্যার অভিযোগে দায়ের করা পল্লবী থানার একটি মামলায় কাদের মোল্লা গ্রেপ্তার হন। একই সঙ্গে গ্রেপ্তার হন দলের অপর সহকারী  সেক্রেটারি জেনারেল মোহাম্মদ কামারুজ্জামান। এরপর ২ আগস্ট এ দুই জামায়াত নেতাকে মানবতাবিরোধী অপরাধের সঙ্গে জড়িত থাকার অভিযোগে আটক রাখতে নির্দেশ দেন ট্রাইব্যুনাল।মহান মুক্তিযুদ্ধের সময় মিরপুরের আলোকদী গ্রামে সংঘঠিত গণহত্যার বিরুদ্ধে ২০০৮ সালের জানুয়ারিতে এ সংক্রান্ত মামলাটি দায়ের করা হয়।